Diari Oficial de la Generalitat Valenciana


Sumari del DOGV 8543, del 08-05-2019 (2019/3979)

RESOLUCIÓ de 15 d'abril de 2019, de la Conselleria d'Educació, Investigació, Cultura i Esport, per la qual es modifica el Pla estratègic de subvencions 2016-2019 d'aquesta conselleria, aprovat per la Resolució de 30 d'agost de 2016.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8543

Data del DOGV
:   08-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3979


Data del document
:   15-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 15 d'abril de 2019, de la Conselleria d'Educació, Investigació, Cultura i Esport, per la qual es modifica el Pla estratègic de subvencions 2016-2019 d'aquesta conselleria, aprovat per la Resolució de 30 d'agost de 2016. [2019/3979]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut del qual serà el determinat en la legislació bàsica estatal.  
  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, supeditats, en tots els casos, al compliment dels objectius d'estabilitat pressupostària.  
  
Mitjançant la Resolució de 30 d'agost de 2016 d'aquesta conselleria, es va aprovar el Pla estratègic de subvencions per al període 2016-2019.  
El projecte de llei de pressupostos de la Generalitat per a l'any 2019 inclou canvis en la denominació de les línies de subvenció respecte al Pla: S6954000, en lloc de S3169000, per a beques de pràctiques professionals, i S8106000, en lloc de S6954000, per al foment de la investigació en l'àmbit de la lingüística aplicada. S'ha d'actualitzar el contingut del document esmentat amb l'objectiu que aquest document oferisca tota la informació relativa a l'activitat subvencional de la conselleria de manera completa i integrada, afavorint amb això la informació a la ciutadania i la transparència en la gestió.  
  
Vist tot això i fent ús de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Modificar el Pla estratègic de subvencions 2016-2019 de la Conselleria d'Educació, Investigació, Cultura i Esport, mitjançant l'actualització de la informació de dues línies de l'objectiu estratègic 2, d'acord amb el text que figura com a annex únic.  
  
València, 15 d'abril de 2019. El conseller d'Educació, Investigació, Cultura i Esport: Vicent Marzà Ibáñez.  
  
  
ANNEX ÚNIC  
Modificació del Pla estratègic de subvencions 2016-2019  
  
Objectiu estratègic 2: Millorar el coneixement del valencià en la població adulta  
  
Línia de subvenció:  
Codis: S3169000 i S6954000  
Denominació: Subvencions a la realització de pràctiques professionals  
Mode de concessió: concurrència competitiva  
Beneficiaris: Llicenciats i diplomats en Biblioteconomia i Documentació i altres; i llicenciats en Filologia, Traducció i Interpretació i Dret i Ciències Polítiques  
Descripció i finalitat: completar la formació pràctica i especialització professional de llicenciats i diplomats en documentació i àrees de treball relacionades  
1. Àrees de competències afectades i sectors cap als quals es dirigeixen les ajudes: llicenciats i diplomats en Biblioteconomia i Documentació i altres; i llicenciats en Filologia, Traducció i Interpretació i Dret i Ciències Polítiques.  
2. Objectius i efectes que es pretenen amb la seua aplicació: en el marc de la política dirigida a la integració, millora i especialització de les persones amb titulació universitària en graus i llicenciatures, aquestes beques tenen la finalitat de contribuir a la formació d'especialistes en una diversitat de disciplines que estudien la llengua des de la seua perspectiva: la lingüística, la de documentació i la legal.  
3. Mecanisme: convocatòria anual subvencions.  
4. Delimitació de les línies bàsiques de les bases reguladores: presentació de sol·licituds i documentació, d'acord amb la convocatòria; baremació per la comissió tècnica avaluadora; resolució de concessió pel titular de la conselleria i justificació de les activitats dins del termini.  
  
5. Calendari: fins al 31 de desembre de 2016.  
6. Termini necessari per a la seua consecució: Anual. 4 anys.  
7. Costos previsibles per a la seua realització i fonts de finançament: 114.750 - Fons propis  
8. Indicadors de seguiment i avaluació: nombre de beques concedides  
  
  
Línia de subvenció:  
Codi: S8106000  
Denominació: subvencions destinades al foment de la investigació en l'àmbit de la planificació lingüística  
Mode de concessió: concurrència competitiva  
Beneficiaris: investigadors de l'àrea de la lingüística aplicada.  
Descripció i finalitat: fer estudis de lingüística aplicada que contribuïsquen al coneixement de l'estat de les llengües oficials de la Comunitat Valenciana.  
1. Àrees de competències afectades i sectors cap als quals es dirigeixen les ajudes: Fomentar i desenvolupar estudis lingüístics que contribueixen al coneixement de l'estat de les llengües oficials de la Comunitat Valenciana. Persones físiques i jurídiques que realitzen treballs d'investigació i d'estudis.  
2. Objectius i efectes que es pretenen amb la seua aplicació: tenir informació detallada del coneixement i de l'ús del valencià. Conéixer les actituds de la població envers la llengua. Promoure l'ús del valencià en els diferents àmbits socials.  
3. Mecanisme: convocatòria anual subvencions.  
4. Delimitació de les línies bàsiques de les bases reguladores: presentació de sol·licituds i documentació, d'acord amb la convocatòria; baremació per la comissió tècnica avaluadora; resolució de concessió pel titular de la conselleria i justificació de les activitats dins del termini.  
  
5. Calendari: fins al 31 de desembre de 2016.  
6. Termini necessari per a la seua consecució: anual  
7. Costos previsibles per a la seua realització i fonts de finançament: 60.000 - Fons propis  
9. Indicadors de seguiment i avaluació: nombre de subvencions.